DA Den Europæiske Unions Tidende C 101/32

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 101/11)

Sag nr.: XA 245/07

Medlemsstat: Republikken Slovenien

Region: Območje občine Polzela

Støtteordningens benævnelse eller navnet på den virksomhed, der modtager individuel støtte: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Retsgrundlag: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 23 994 EUR

2008: 24 700 EUR

2009: 25 400 EUR

2010: 26 150 EUR

2011: 26 950 EUR

2012: 27 750 EUR

2013: 28 600 EUR

Maksimal støtteintensitet:

1. Investering i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder

— op til 40 % af de støtteberettigede omkostninger i andre områder

— op til 60 % af de støtteberettigede omkostninger i ugunstigt stillede områder og op til 50 % af de støtteberettigede omkostninger i andre områder, hvis investeringerne foretages af unge landbrugere inden for de første fem år efter deres etablering.

Støtten ydes til investeringer i genetablering af landbrugsværdier og indkøb af udstyr, der skal bruges til landbrugsproduktion, samt til investering i flerårige afgrøder, forbedring af landbrugsjord og forvaltning af græsningsarealer.

2. Bevaring af traditionelle landskaber og bygninger:

— op til 100 % af de påløbne omkostninger til investering i uproduktive værdier

— op til 60 % af de påløbne omkostninger eller 75 % i ugunstigt stillede områder til investering i produktionsmidler på bedrifter, hvis investeringen ikke indebærer nogen forøgelse af bedriftens produktionskapacitet

— der kan ydes en supplerende støtte på op til 100 % til dækning af meromkostningerne ved anvendelse af traditionelle materialer, som er nødvendige for at bevare bygningernes kulturværdi.

3. Flytning af landbrugsbygninger i offentlighedens interesse:

— op til 100 % af de faktisk påløbne omkostninger, hvis flytningen blot består i at skille eksisterende faciliteter ad og flytte og genopbygge dem

— hvis flytningen resulterer i, at landbrugeren får mere moderne faciliteter, skal landbrugeren bidrage med mindst 60 % og i ugunstigt stillede områder med mindst 50 % af stigningen i de pågældende faciliteters værdi efter flytningen. Hvis støttemodtageren er en ung landbruger, skal bidraget henholdsvis være på mindst 55 % eller 45 %

— hvis flytningen medfører en forøget produktionskapacitet, skal støttemodtagerens bidrag svare til mindst 60 % og i ugunstigt stillede områder til mindst 50 % af udgifterne til denne forøgelse. Hvis støttemodtageren er en ung landbruger, skal bidraget henholdsvis være på mindst 55 % eller 45 %.

4. Støtte til betaling af forsikringspræmier:

— kommunens andel af samfinansieringen er forskellen mellem samfinansieringen af forsikringspræmier fra det nationale budget og op til 50 % af de støtteberettigede omkostninger til forsikringspræmier til forsikring af afgrøder og frugt og forsikring af husdyr mod sygdom.

5. Støtte til jordfordeling:

— op til 100 % af de påløbne advokatsalærer og administrationsomkostninger.

6. Støtte til fremme af produktion af kvalitetslandbrugsprodukter:

— op til 100 % af de faktisk påløbne omkostninger. Støtten skal ydes i form af subsidierede tjenesteydelser og må ikke omfatte direkte betaling af penge til producenter.

7. Teknisk bistand:

— op til 100 % af omkostninger til undervisning og uddannelse, konsulenttjenester ydet af tredjemand, tilrettelæggelse af fora, konkurrencer, udstillinger og messer, publikationer og websteder. Støtten skal ydes i form af subsidierede tjenesteydelser og må ikke omfatte direkte betaling af penge til producenter

Gennemførelsesdato: September 2007 (eller datoen for reglernes ikrafttrædelse)

Ordningens eller den individuelle støttes varighed: Indtil 31. december 2013

Formålet med støtten: At støtte SMV'er

Henvisning til artikler i forordning (EF) nr. 1857/2006 og støtteberettigede omkostninger: Kapitel II i udkastet til regler for tildeling af støtte til bevaring og udvikling af landbrug og landdistrikter i Polzela kommune for programmeringsperioden 2007-2013 omfatter foranstaltninger, der udgør statsstøtte i overensstemmelse med følgende artikler i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investering i landbrugsbedrifter

artikel 5: Bevaring af traditionelle landskaber og bygninger

artikel 6: Flytning af landbrugsbygninger i offentlighedens interesse

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Teknisk bistand i landbrugssektoren

Berørt(e) sektor(er): Landbrug

Navn og adresse på den støttetildelende myndighed:

Občina Polzela Polzela 8 SLO-3313 Polzela

Websted: http://www.uradni-list.si/1/ulonline.jsp?urlid=200781&dhid=91480

Anden information: Foranstaltningen vedrørende betaling af forsikringspræmier til forsikring af afgrøder og frugt omfatter følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens regler opfylder kravene i forordning (EF) nr. 1857/2006 vedrørende de foranstaltninger, som kommunen skal vedtage, og de almindelige gældende bestemmelser (tiltag forud for tildelingen af støtten samt kumulering, gennemsigtighed og overvågning af støtten)

Ljubo ŽNIDAR

Borgmester

Sag nr.: XA 246/07

Medlemsstat: Nederlandene

Region: Provincie Gelderland

Støtteordningens benævnelse: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Retsgrundlag: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Forventede årlige udgifter til ordningen: Perioden 2007-2013, maksimalt 1 500 000 EUR om året

Maksimal støtteintensitet: Støtteprocentsats/støttebeløb pr. støtteafdeling under det provinsielle flerårsprogram 2007-2013 for små og mellemstore landbrugsbedrifter, for så vidt som disse falder ind under denne fritagelsesmeddelelse:

Artikel 2.2.2.1 i det provinsielle flerårsprogram: Investeringer i innovation og miljø foretaget af små og mellemstore landbrugsbedrifter

De støtteberettigede omkostninger vedrører bygning, erhvervelse, forbedring eller indretning af fast ejendom, anskaffelse af nye maskiner og udstyr, herunder computersoftware og generelle omkostninger til bl.a. arkitekter, ingeniører og rådgivere.

Kun små og mellemstore primære landbrugsbedrifter, der er økonomisk levedygtige, er berettiget til støtte.

Artikel 2.1.1.1 i det provinsielle flerårsprogram: Frivillig jordfordeling

Støtten udgør indtil 100 % af de reelle notar- og tinglysningsomkostninger i relation til de områder/parceller, der er omfattet af jordfordelingen. De udøvende organer og myndigheder afholder disse omkostninger og modtager derfor støtten. Denne støtte kommer indirekte landmanden til gode, fordi der ved hver jordfordeling er tale om jord fra små og mellemstore virksomheder i den primære landbrugssektor.

Artikel 2.2.2.2 i det provinsielle flerårsprogram: Bedriftsrådgivning til små og mellemstore landbrugsforetagender

Kun små og mellemstore primære landbrugsvirksomheder er berettiget til støtten. Støtten ydes i naturalier, ved udbetaling af støtten til den berørte konsulenttjeneste. Der foretages ingen direkte betalinger til den primære producent. Virksomhederne udvælges på grundlag af objektive kriterier, og der kan ikke gives støtte til rådgivning, når det drejer sig om rådgivning af periodevis eller permanent art, som hører til virksomhedens almindelige driftsudgifter

Gennemførelsesdato: Gennemførelsen foregår efter offentliggørelse af oplysningerne i Den Europæiske Unions Tidende

Støtteordningens eller det individuelle støtteprojekts varighed:

Støttens formål: Det generelle mål for det provinsielle flerårsprogram, landbrugsafsnittet, er at sikre et levedygtigt landbrug, der omfatter:

et fremtidsrettet, konkurrencedygtigt landbrug som økonomisk motor i landområder

et bæredygtigt landbrug, der udnytter jord, vand, luft og øvrige naturressourcer på en holdbar måde, og som er økonomisk levedygtigt.

Mere specifikt kan målsætningen for de enkelte artikler beskrives således:

Artikel 2.1.1.1: Frivillig jordfordeling

Fysisk planlægning tjener til at forbedre opdelingen af landområder i overensstemmelse med deres funktion, således som denne er fastlagt i regionalplanen. Dette sker hovedsagelig ved fordeling af jord, hvilket muliggøres med denne artikel.

Artikel 2.2.2.1: Investeringer i landbrugsbedrifter

Formålet med denne artikel er at stimulere investeringer i forbedringer og fornyelser i virksomheden med henblik på at øge effektiviteten af produktionen, producere nye eller bedre produkter og/eller øge kvaliteten og holdbarheden af produktionsprocesser og produkter. Dette bidrager til at skabe et mere konkurrerende, holdbart og levedygtigt landbrug: dvs. et landbrug, der giver landbrugere en rimelig indtægt, sikrer rimelige arbejdsvilkår og opfylder de sociale rammebetingelser (såsom miljø, dyrevelfærd og dyresundhed, hygiejnekrav og (agro)biodiversitet).

Artikel 2.2.2.2: Bedriftsrådgivning

Målet med denne artikel er at sætte landbrugerne i stand til at få en fremtidsrettet bedriftsrådgivning om, hvordan virksomheden kan udvikles på en bæredygtig måde

Berørte sektorer: Ordningen gælder for små og mellemstore landbrugsvirksomheder (såvel dyre- som planteavl). Den omfatter kun virksomheder i den primære produktion

Navn og adresse på den myndighed, der yder støtten:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Websted: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Andre oplysninger: Støtte til små og mellemstore landbrugsvirksomheder ydes på grundlag af følgende artikler i det provinsielle flerårsprogram, del 3:

Artikel 2.1.1.1 Frivillig jordfordeling

Artikel 2.2.2.1 Investeringer i landbrugsbedrifter (bedriftsmodernisering)

Artikel 2.2.2.2 Bedriftsrådgivning

Ansøgninger fra små og mellemstore landbrugsvirksomheder, der opfylder betingelserne i artikel 4, artikel 13 eller artikel 15, stk. 2, litra c), i forordning (EF) nr. 1857/2006 kan komme i betragtning.

Hvis andre bedrifter og/eller enheder er berettiget til støtte i henhold til ovennævnte artikler, anmeldes disse særskilt til Kommissionen i overensstemmelse med de gældende regler (bl.a. Kommissionens forordning (EF) nr. 1998/2006 af 15. december 2006 om anvendelse af traktatens artikel 87 og 88 på de minimis-støtte, Fællesskabets rammebestemmelser for statsstøtte til forskning og udvikling, Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte)

Sag nr.: XA 247/07

Medlemsstat: Republikken Slovenien

Region: Območje občine Preddvor

Støtteordningens benævnelse eller navnet på den virksomhed, der modtager individuel støtte: Podpore programom razvoja kmetijstva in podeželja v občini Preddvor 2007–2013

Retsgrundlag: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Forventede årlige udgifter til ordningen eller det samlede individuelle støttebeløb, der ydes til virksomheden:

2007: 8 700 EUR

2008: 8 874 EUR

2009: 9 052 EUR

2010: 9 233 EUR

2011: 9 417 EUR

2012: 9 606 EUR

2013: 9 798 EUR

Maksimal støtteintensitet:

1. Investering i landbrugsbedrifter med henblik på primærproduktion:

— op til 50 % af de støtteberettigede omkostninger i ugunstigt stillede områder og op til 40 % af de støtteberettigede omkostninger til investeringer i andre områder.

Støtten ydes til investeringer i genoprettelse af landbrugsværdier og indkøb af udstyr, der skal bruges til landbrugsproduktion, samt til investering i flerårige afgrøder, forbedring af landbrugsjord og forvaltning af græsningsarealer.

2. Bevaring af traditionelle bygninger:

— op til 100 % af de støtteberettigede omkostninger til uproduktive værdier

— op til 75 % af de støtteberettigede omkostninger til investering i produktionsmidler i ugunstigt stillede områder og op til 60 % i andre områder, hvis investeringen ikke indebærer nogen forøgelse af produktionskapaciteten på bedrifter i andre områder.

3. Betaling af forsikringspræmier:

— kommunens andel af samfinansieringen er forskellen mellem samfinansieringen af forsikringspræmier fra det nationale budget og op til 50 % af de støtteberettigede omkostninger til forsikringspræmier til forsikring af afgrøder og frugt og forsikring af husdyr mod sygdom.

4. Støtte til jordfordeling:

— op til 50 % af de påløbne støtteberettigede advokatsalærer og administrationsomkostninger.

5. Teknisk bistand i landbrugssektoren:

— op til 100 % af omkostninger til uddannelse og undervisning for landbrugere, konsulenttjenester og tilrettelæggelse af fora, konkurrencer, udstillinger, messer, publikationer, kataloger og websteder samt af omkostninger til afløsere. Støtten skal ydes i form af subsidierede tjenesteydelser og må ikke omfatte direkte betaling af penge til producenter

Gennemførelsesdato: September 2007 (eller datoen for reglernes ikrafttrædelse)

Ordningens eller den individuelle støttes varighed: Indtil 31. december 2013

Støttens formål: At støtte SMV'er

Henvisning til artikler i forordning (EF) nr. 1857/2006 og støtteberettigede omkostninger: Kapitel II i reglerne for tildeling af statsstøtte til bevaring og udvikling af landbrug, skovbrug og landdistrikter i Preddvor kommune omfatter foranstaltninger, der udgør statsstøtte ifølge følgende artikler i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investering i landbrugsbedrifter

artikel 5: Bevaring af traditionelle landskaber og bygninger

artikel 12: Støtte til betaling af forsikringspræmier

artikel 13: Støtte til jordfordeling

artikel 15: Teknisk bistand i landbrugssektoren

Berørt(e) sektor(er): Landbrug

Navn og adresse på den støttetildelende myndighed:

Občina Preddvor Dvorski trg 10 SLO-4205 Preddvor

Websted: http://www.preddvor.si/uradno_glasilo/objave2007/052007.pdf

Anden information: Foranstaltningen vedrørende betaling af forsikringspræmier til forsikring af afgrøder og frugt omfatter følgende ugunstige vejrforhold, der kan henregnes under naturkatastrofer: forårsfrost, hagl, lynnedslag, brand som følge af lynnedslag, storme og oversvømmelser.

Kommunens regler opfylder kravene i forordning (EF) nr. 1857/2006 vedrørende de foranstaltninger, som kommunen skal vedtage, og de almindelige gældende bestemmelser (tiltag forud for tildelingen af støtten samt kumulering, gennemsigtighed og overvågning af støtten)

Miran ZADNIKAR

Borgmester i Preddvor kommune

Sag nr.: XA 290/07

Medlemsstat: Det Forenede Kongerige

Region: Wales

Støtteordningens benævnelse eller navnet på den virksomhed, der modtager individuel støtte: Light Lamb Welfare Disposal Scheme

Retsgrundlag: Section 1 of the Welsh Development Agency Act 1975 and sections 70 and 71 of the Government of Wales Act 2006

Forventede årlige udgifter til ordningen eller det samlede individuelle støttebeløb, der ydes til virksomheden: År: oktober 2007 — januar 2008

Udgifter: under 10 000 000 GBP

Maksimal støtteintensitet: Støtten begrænses til at mindske økonomiske tab forårsaget af et sygdomsudbrud, som de offentlige myndigheder formelt har konstateret, og kan ikke overstige 100 % af omkostningerne i forbindelse med ordningen

Gennemførelsesdato:

Ordningens eller den individuelle støttes varighed: Ordningen har en varighed på ti uger og ophører den 4. januar 2008

Målet med støtten: Light Lamb Welfare Disposal Scheme er åben for landbrugere i Wales, der står over for dyrevelfærdsproblemer på grund af eksportrestriktioner, der pålægges efter udbruddet af mund- og klovsyge i Det Forenede Kongerige. Producenterne vil være ansvarlige for at transportere støtteberettigede dyr (dvs. lette lam med en levende vægt på højst 25 kg) til indsamlingscentre. Indsamlingscentrenes operatører betaler 15 GBP pr. lam for støtteberettigede dyr. Dyrene vil ikke indgå i menneskets fødekæde. Efter slagtning transporteres kadaverne med sigte på efterfølgende bortskaffelse. Der gennemføres udbud for levering af disse tjenester til Welsh Assembly Government. Dette er i overensstemmelse med artikel 10 i forordning (EF) nr. 1857/2006, som bestemmer, at støtte skal være begrænset til tab i forbindelse med sygdomsudbrud, som de offentlige myndigheder formelt har konstateret

Støtteberettigede omkostninger: Under Light Lamb Welfare Disposal Scheme betales indsamlingscentrenes operatører i alt 15 GBP pr. støtteberettiget dyr. Herudover betales operatørerne for tjenester i forbindelse med indsamling, slagtning, transport, destruktion og forbrænding; disse omkostninger afgøres af udbuddet. Dette er i overensstemmelse med artikel 10 i forordning (EF) nr. 1857/2006, som bestemmer, at den samlede støtteintensitet ikke må overstige 100 % og at støtten skal kompensere for indkomsttab i forbindelse med karantæneforpligtelser

Berørt(e) sektor(er): Ordningen gælder for landbrugssektoren for lette lam i Wales

Den støttetildelende myndigheds navn og adresse:

Welsh Assembly Government Cathays Park Cardiff CF10 3NQ United Kingdom

Kontaktperson: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Websted: Nærmere oplysninger om ordningen findes på adressen:

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Undertegnet og dateret på vegne af Department for Environment, Food and Rural Affairs (den kompetente myndighed i Det Forenede Kongerige)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Sag nr.: XA 291/07

Medlemsstat: Det Forenede Kongerige

Region: England

Støtteordningens benævnelse eller navnet på den virksomhed, der modtager individuel støtte: Foot and Mouth Disease Hill Farm Scheme

Retsgrundlag: Section 8 (Miscellaneous Provisions) Agriculture Act 1963

Forventede årlige udgifter til ordningen eller det samlede individuelle støttebeløb, der ydes til virksomheden: År: 23. oktober 2007 — 31. marts 2008

Udgifter: 10 000 000 GBP

Maksimal støtteintensitet: Højst 100 %. Støtten vil blive begrænset til kompensation for tab som følge af udbrud af sygdom, der er formelt anerkendt af myndighederne, særlig tab som følge af karantæneforpligtelser

Gennemførelsesdato:

Ordningens eller den individuelle støttes varighed: Støtten ydes som en éngangsbetaling til støtteberettigede landmænd i bjergområderne. Støtten vil blive beregnet og udbetalt senest den 31. marts 2008

Målet med støtten: Støtten har til formål at hjælpe små og mellemstore virksomheder, der beskæftiger sig med ekstensivt opdræt af får og kvæg i bjergområderne i England. Denne gruppe virksomheder er særlig hårdt ramt af de nationale transport- og eksportrestriktioner, der er indført som følge af mund- og klovesyge. Disse landmænd er stærkt afhængige af at kunne transportere deres får på denne tid af året med henblik på salget af husdyr i efteråret og på eksport, der genererer en væsentlig del af deres årlige indkomst, og restriktionerne har derfor ramt deres likviditet hårdt.

Dette formål er i overensstemmelse med artikel 10, stk. 2, litra a), nr. ii), i forordning (EF) nr. 1857/2006, som fastsætter, at der kan ydes støtte som kompensation for indkomsttab, der skyldes karantæneforpligtelser ved udbrud af sygdom, der er formelt anerkendt af myndighederne

Støtteberettigede omkostninger: Mund- og klovesygeudbruddet har efter bedste skøn kostet husdyrsektoren 103 mio. GBP siden den 3. august, og disse omkostninger forventes at stige. Ordningens samlede budget er på 10 mio. GBP, og udbetalingerne til de enkelte landmænd beregnes i forhold til bedriftens størrelse.

Formålet med ordningen er foreneligt med artikel 10 i forordning (EF) nr. 1857/2006, som fastsætter, at bruttostøtteintensiteten ikke må overstige 100 %, og at støtten skal ydes som kompensation for indkomsttab som følge af karantæneforpligtelser

Berørt(e) sektor(er): Ordningen gælder for små og mellemstore virksomheder i husdyrsektoren i bjergområderne i England, som har modtaget støtte i 2007 under ordningen for mindre gunstigt stillede områder (Hill Farm Allowance 2007)

Navn og adresse på den støttetildelende myndighed:

Department for Environment, Food and Rural Affairs Nobel House 17 Smith Square London SW1P 3JR United Kingdom

Websted: http://www.defra.gov.uk/animalh/diseases/fmd/movements/hillfarmers.htm

Signed and dated on behalf of the Department for Environment, Food and Rural Affairs (UK competent authority)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom